शनिवार को आईडीपीएल खेल मैदान में क्रिकेट प्रतियोगिता का सेमीफाइनल मुकाबला हुआ। पहला मैच शिवजी वॉरियर्स और ब्लैक कैब्स के बीच खेला गया। ब्लैक कैब्स की टीम ने टॉस जीतकर बॉलिंग करने का फैसला किया। शिवजी वॉरियर्स ने पहले बल्लेबाजी करते हुए 15 ओवर में 79 रन का लक्ष्य खड़ा किया। जवाब में ब्लैक कैब्स की टीम राजू की गेंदबाजी के आगे नहीं टिक पाई और मात्र 24 रन पर ढेर हो गई। राजू ने 5 विकेट लेकर केवल 3 रन दिए व मैन ऑफ द मैच बने। वहीं दूसरा सेमीफाइनल मुकाबला सम्राट क्रिकेट एकेडमी और गढ़वाल स्पोर्ट्स क्लब के बीच खेला गया। सम्राट क्रिकेट एकेडमी ने टॉस जीतकर पहले गेंदबाजी करने का फैसला किया। गढ़वाल स्पोर्ट्स क्लब ने 15 ओवर में 90 रन का स्कोर सम्राट एकेडमी के सामने रखा। जवाब में सम्राट क्रिकेट एकेडमी के बल्लेबाज रजत धीमान ने 31 बॉल पर 72 रन की पारी और साथ ही 3 विकट लेकर मैन ऑफ द मैच बने। उन्होंने मैच को 10 ओवर में ही टीम को लक्ष्य तक पहुंचाया।